钦定古今图书集成/明伦汇编/氏族典/第267卷 > 王延德
## 钦定古今图书集成/明伦汇编/氏族典/第267卷 > 王延德

按《宋史王延德传》：“延德，大名人，少给事晋邸。太平兴
国初，补殿前承旨，再迁供奉官。六年，会高昌国遣使
朝贡，太宗以远人输诚，遣延德与殿前承旨白勋使
焉。自夏州度河，经沙碛，历伊州，望北庭万五千里。雍
熙二年，使还，撰《西州程记》以献，授崇仪副使。明年，出
知庆州。淳化二年，代还，监折博仓。五年，拜左屯卫大”
将军、枢密都承旨，俄授度支使。真宗即位，转左千牛
卫上将军。咸平初，出为舒州团练使、知郓州，徙青州。
景德三年卒。